b'\n_START_ARTICLE_\nTravnar\n_START_SECTION_\nOpis\n_START_PARAGRAPH_\nTravnar sodi med ve\xc4\x8dje metulje, ki \xc5\xbeivijo v Sloveniji, saj preko kril meri med 45 in 70\xc2\xa0mm. Spodnja stran kril metulja je rjavo-bela, kar metulja dobro prikrije pred plenilci. V zgornjem zunanjem kotu kril ima na spodnji in zgornji strani sliko o\xc4\x8desa, ob zunanjem robu na zgornji strani kril pa se metulju vle\xc4\x8de bel pas, ki je na zadnjih krilih sklenjen, na sprednjih pa ga tvorijo \xc5\xa1iroke ovalne bele lise. Travnar je dober letalec, ki se zadr\xc5\xbeuje na suhih in toplih travnatih in grmovnatih obmo\xc4\x8djih od ni\xc5\xbein do gozdne meje, kjer ga opazimo med junijem in septembrom. Gosenice se hranijo z listi razli\xc4\x8dnih vrst trav.'